Haj mavsumida Jiddadagi qirol Abdulaziz nomidagi aeroportdan kuniga 800 reys amalga oshirilmoqda. Bu haqda Saudiya Arabistoni davlat fuqarolik aviatsiyasi organi raisi Sulaymon bin Abdulla al-Hamdon axborot berdi. Al-Hamdon aeroportga tashrif buyurib, u ko‘rsatayotgan xizmatlar sifatini ko‘zdan kechirdi. U aeroport xizmatchilari bilan uchrashuv o‘tkazib, ular ko‘rsatayotgan xizmatlarning yuqori sifatga ega ekanligini e’tirof etdi hamda ularga minnatdorchilik bildirdi. Shuningdek, u Haj ziyoratchilariga ko‘rsatilayotgan xizmatlarga alohida e’tibor qaratdi. Bunday xizmatlar Haj mavsumining boshidan yo‘lga qo‘yilgan bo‘lib, kun davomida ishlaydi.